KOMISSION ASETUS (EY) N:o 1305/2008,

annettu 19 päivänä joulukuuta 2008,

erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Maroilles ou Marolles (SAN))

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon 20 päivänä maaliskuuta 2006 maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 (1) ja erityisesti sen 9 artiklan 2 kohdan toisen virkkeen,

sekä katsoo seuraavaa:

Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja kyseisen asetuksen 17 artiklan 2 kohdan nojalla tutkinut Ranskan pyynnön muuttaa komission asetuksella (EY) N:o 1107/96 (2) rekisteröidyn suojatun alkuperänimityksen ”Maroilles ou Marolles” eritelmää.

Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EY) N:o 510/2006 9 artiklan mukaisesti vähäinen, komissio voi hyväksyä sen ilman kyseisen asetuksen 5, 6 ja 7 artiklassa kuvattua menettelyä.

Eritelmästä olisi julkaistava yhteenveto komission asetuksen (EY) N:o 1898/2006 (3) 18 artiklan 2 kohdan mukaisesti ja asetuksen (EY) N:o 510/2006 17 artiklan 2 kohdan nojalla,

ON ANTANUT TÄMÄN ASETUKSEN:

1 artikla

Muutetaan suojatun alkuperänimityksen ”Maroilles ou Marolles” eritelmä tämän asetuksen liitteen I mukaisesti.

2 artikla

Koonnettu yhteenveto, joka sisältää eritelmän tärkeimmät kohdat, on tämän asetuksen liitteessä II.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

(1) EUVL L 93, 31.3.2006, s. 12.

(2) EYVL L 148, 21.6.1996, s. 1.

(3) EUVL L 369, 23.12.2006, s. 1.

LIITE II

YHTEENVETO

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006

”MAROILLES ou MAROLLES”

EY-numero: FR-PDO-0117-0123/29.03.2006

SAN (X) SMM ( )

Tässä yhteenvedossa esitetään eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Institut national de l’origine et de la qualité (INAO) Osoite: 51, rue d’Anjou, 75008 Paris Puhelin: +33 (0)1 53 89 80 00 Faksi: +33 (0)1 53 89 80 60 Sähköposti: info@inao.gouv.fr

2. Ryhmittymä:

Nimi: Syndicat des fabricants et affineurs du fromage de Maroilles Osoite: Uriane, BP 20, 148 avenue du Général-de-Gaulle, 02260 La Capelle Puhelin: +33 (0)3 23 97 57 57 Faksi: +33 (0)3 23 97 57 59 Sähköposti: sfam@uriane.com Kokoonpano: tuottaja/jalostaja (X) muu ( )

3. Tuotelaji:

Luokka 1.3: Juustot

4. Eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1. Nimi:

”Maroilles ou Marolles”

4.2. Kuvaus:

Lehmänmaidosta valmistettu pehmeä juusto, jonka kuori on pesty ja vaihtelee väriltään punaisesta oranssiin. Juusto on neliskanttinen, reunoiltaan 12,5–13 cm, mutta sitä on myös kolme pienempää muotoa (Sorbais, Mignon ja Quart). Rasvapitoisuus on vähintään 45 prosenttia.

Juusto on samettimaista, rasvaista, tasakoosteista ja kermanväristä.

4.3. Maantieteellinen alue:

Maantieteellinen alue kattaa seuraavat kunnat:

Aisnen departementti Seuraavat kantonit kokonaisuudessaan: Aubenton, Hirson, La Capelle, Le Nouvion-en-Thiérache ja Vervins. Seuraavat kunnat kokonaisuudessaan: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise ja Wiège-Faty.

Nordin departementti: Seuraavat kantonit kokonaisuudessaan: Avesne-sur-Helpe-Nord, Avesne-sur-Helpe-Sud, Solre-le-Château ja Trélon. Seuraavat kunnat kokonaisuudessaan: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies ja Wattignies-la-Victoire.

4.4. Alkuperätodisteet:

Kaikki jalostuslaitokset ja kypsyttämöt täyttävät vaatimusten noudattamista koskevan ilmoituksen, jonka INAO rekisteröi. Ilmoituksen perusteella INAO pystyy tunnistamaan kaikki toimijat. Jokaisen toimijan on pidettävä INAO:n saatavilla rekisterit sekä kaikki maidon ja juustojen alkuperän, laadun ja tuotantoedellytysten tarkastamisen kannalta tarvittava aineisto.

Alkuperänimityksellä suojatun tuotteen ominaispiirteiden tarkastamisen yhteydessä tuotteiden laatu ja luonteenomaisuus varmistetaan analyyttisellä ja aistinvaraisella tutkimuksella.

4.5. Tuotantomenetelmä:

Maidon tuotannon sekä juuston valmistuksen ja kypsytyksen on tapahduttava maantieteellisellä alueella.

Vuusto valmistetaan lehmänmaidosta juoksuttamalla. Juustomassa rikotaan pesemättä, ja heran annetaan valua luontaisesti pois. Juusto kuivasuolataan, jonka jälkeen sitä kypsytetään muodosta riippuen vähintään 5 viikkoa (perusmuoto). Kypsennyksen aikana kuori pestään useita kertoja suolavedellä. Sienirihmastoja ei käytetä.

4.6. Yhteys maantieteelliseen alkuperään:

Maroilles’n luostarin (perustettu 600-luvulla) munkit alkoivat valmistaa kyseistä juustoa vuoden 960 tienoilla. Juustonvalmistus levisi 1000-luvulta lähtien lähikyliin. Apotit ottivat nautojen jalostuksessa huomioon ilmaston ja juustonvalmistuksen. Nimitys vahvistettiin oikeudellisella menettelyllä 17. heinäkuuta 1955.

Nimityksen alkujuuret ovat Thiérachen luonnonalueella, Maroilles’n kylän ja sen luostarin tienoilla, kylmässä ja kosteassa ilmastossa. Alueen läpäisemätön maa suosii nurmiviljelyä siinä määrin, että siitä on tullut lähes yksinomainen viljelymuoto. Lähiseutujen asukkaille välittynyt munkkien taitotieto on mahdollistanut Maroilles-juuston sopusointuisen kehityksen.

4.7. Valvontaelin:

Nimi: Institut national de l’origine et de la qualité (INAO) Osoite: 51, rue d’Anjou, 75008 Paris Puhelin: +33 (0)1 53 89 80 00 Faksi: +33 (0)1 53 89 80 60 Sähköposti: info@inao.gouv.fr

Institut National de l’origine et de la qualité on maatalousministeriön alainen hallinnollinen julkinen laitos, joka on oikeudelliselta muodoltaan oikeushenkilö.

Alkuperänimityksellä suojattujen tuotteiden tuotantoedellytysten valvonta on INAO:n vastuulla.

Nimi: Direction Générale de la Concurrence, de la Consommation et de la Répression des Fraudes (DGCCRF) Osoite: 59, boulevard Vincent Auriol, 75703 Paris Cedex 13 Puhelin: +33 (0)1 44 87 17 17 Faksi: +33 (0)1 44 97 30 37

DGCCRF on talous-, valtiovarain- ja teollisuusministeriön yksikkö.

4.8. Merkinnät:

Juustoon on merkittävä alkuperänimitys.